ગુજરાત નર્મદાવેલી ફર્ટિલાઈઝર્સ એન્ડ કેમિકલ્સ લિ.(GNFC) અને નીતિ આયોગ સંયુક્ત રીતે ફર્ટિલાઈઝર સબસીડી મેનેજમેન્ટ માટે ‘બ્લોક ચેઈન’ ટેકનોલોજીનો ઉપયોગ કરીને પ્રૂફ ઓફ કન્સેપ્ટ (PoC) એપ્લિકેશનનો અમલ કરવા એક સ્ટેટમેન્ટ ઓફ ઈન્ટેન્ટ(SOI-ઈરાદાપત્ર) ઉપર હસ્તાક્ષર કર્યા છે. આ કરાર અંતર્ગત પક્ષકારો સંયુક્ત સંશોધન, પરામર્શ, અભ્યાસનો વિનિમય હાથ ધરશે, ફોરમનું આયોજન કરશે અને તેના અભ્યાસનાં તારણો તેમના નેટવર્ક ઉપર પ્રસારિત કરશે. નીતિ આયોગ ફર્ટિલાઈઝર સબસીડીના મિકેનિઝમને મજબૂત કરવા નીતિ વિષયક ભલામણો સૂચવીને સમગ્ર પ્રક્રિયાને પારદર્શક અને સુદૃઢ બનાવશે.